Den tynne blå linjen

Den tynne blå linjen (originaltittel Tunna blå linjen) er en svensk dramaserie om seks politifolks arbeid og hverdagsliv i Malmö.

TV-serien ble lagd av Cilla Jackert, og produsert av Anagram Production, for SVT. Den første sesongen består av 10 episoder, og hadde premiere 17. januar 2021. Den andre sesongen hadde premiere 18. september 2022 (SVT) og består av 8 episoder.

Handling 
TV-serien følger en gruppe politifolk fra Malmö, både i privatlivet og på jobb. De utfordres daglig i politiets krevende samfunnsrolle og i forhold til sine idealer, relasjoner og verdier. Sara (Amanda Jansson) er ny, både i Malmö og som politibetjent. Som uerfaren og litt naiv havner hun ofte i konflikter med sin partner, Magnus (Oscar Töringe) som ofte fremstår som hard, kynisk og usympatisk. Jesse, gruppelederen, strever med å takle den nye hverdagen som skilt trebarnsfar. Leah som har jødisk bakgrunn, forsøker å løse sine private utfordringer og ansvaret for en morfar samtidig som hun må takle en vanskelig jobb. Samtidig sliter to kollegaer, Faye og Dani, med hvor mye de burde avsløre angående forholdet deres ovenfor kollegaene deres.

Rolleliste 
 Amanda Jansson … Sara
 Oscar Töringe … Magnus
 Gizem Erdogan … Leah
 Per Lasson … Jesse
 Sandra Stojiljkovic … Danijela 
 Anna Sise … Faye
 Anja Lek Paulsson … Marie
 Sasha Becker … Louise
 Robert Bengtsson … Saffa
 Patrik Karlson … Toni

Referanser

Eksterne lenker 

Svenske dramaserier